== Opvækst og uddannelse ==
Frederik Rostgaard var født på [[herregård]]en [[Krogerup]] i Nordsjælland. Hans forældre var [[Hans Rostgaard]] og dennes anden hustru Marina Arendrup. Ved farens død [[1684]] blev han forældreløs, men formueforholdene var gode, så han kunne få en omhyggelig undervisning og videregående uddannelse. Efter at have været i huset hos rektoren ved [[Københavns Skole]], [[Peder Foss]], blev han privat dimitteret af denne [[1687]]. Han havde den senere justitiarius i Højesteret [[Willum Worm (justitiarius)|Willum Worm]] til formynder og boede som student flere år hos den kendte hofpræst [[Hector Gotfred Masius]]. Velstående som han var, drev han forskellige frie studier, holdt af at gå på biblioteker og begyndte som ganske ung student på at anlægge samlinger af [[Anders Christensen Bording|Bordings]] og andre danske digteres arbejder, særlig dem på [[latin]].
Historie